Saraki ya yabawa shugaba Buhari da namijin kokarin da ya yi wurin ceto rayuwar Zainab Aliyu ▷ Legit.ng
2 months ago 909 views by Jamil Usman
- A karon farko shugaban majalisar dattawa, Sanata Bukola Saraki ya yaba da wani aiki da shugaban kasa Muhammadu Buhari ya yi a kasar nan
- Ya yaba mishi akan hanyar da yabi ta diflomasiyya wurin ceto rayuwar Zainab Aliyu wacce kasar Saudiyya ta kama da zargin shiga da kwaya kasar
Shugaban majalisar dattawa, Sanata Bukola Saraki, ya yaba da kokarin da shugaban kasa Muhammadu Buhari ya yi ta fannin diflomasiyya wurin ganin an sako Zainab Aliyu da Ibrahim Abubakar daga gidan yarin kasar Saudiyya, bisa zargin da ake musu na shiga da miyagun kwayoyi kasar.
Mista Saraki, wanda ya yi yabon na shi a lokacin da Sanata Kabiru Gaya ya ta so da zancen a majalisa ranar Talata, ya ce sakin su ba karamin sauki ba ne ga 'yan Najeriya.
Zainab Aliyu wacce ta ke daliba ce a Jami'ar Maitama Sule, da ke Kano, da kuma Ibrahim Abubakar, an kama su ne a kasar Saudiyya, bisa zargin shiga kasar da miyagun kwayoyi, inda aka kamata a filin tashi da saukar jiragen sama na Prince Mohammed Bin Abdulaziz da ke Madina, saboda an gano kwayar a cikin jakarta.
KU KARANTA: Kano: Wani mutumi ya yiwa wata budurwa yankan rago saboda ta ki bashi hadin kai
Kamfanin dillancin labarai na Najeriya ya ruwaito cewa Sakataren Ma'aikatar Harkokin Waje, Mustapha Sulaiman, wanda ya tabbatar da sakin su, ya ce an sake sune sakamakon an bi hanya ta diflomasiyya tsakanin gwamnatin Najeriya da ta Saudiyya.
Muhammadu Buhari Latest NewsNigerian Senate Latest NewsHausa NewsNigerian Senators And Their ConstituenciesManyan Labarai A Yau Latest News
23 minutes ago 347 views
Abubuwa 10 da mai fama da gyambon ciki zai kiyaye a lokacin Azumi